C 177/34
DA
Den Europæiske Unions Tidende
17.5.2023
Tirsdag den 13. december 2022
88. opfordrer medlemsstaterne til at gennemføre direktivet om balance mellem arbejdsliv og privatliv for forældre og omsorgspersoner, der indfører en plejeorlov på fem arbejdsdage om året; insisterer på, at særlige ordninger vedrørende plejeorlov, fædreorlov, forældreorlov og fleksibel arbejdstid bør overvejes for forældre i særlig ugunstigt stillede situationer, såsom forældre med handicap eller forældre til børn med handicap eller langtidssygdom, uden at der er følger fra arbejdsgiverens side; 89. opfordrer medlemsstaterne til at sikre bedre arbejds- og levevilkår, bl.a. gennem tilstrækkelige mindstelønninger og løngennemsigtighedstiltag, for at reducere lønforskellen for personer med handicap og opnå inklusiv og bæredygtig vækst på arbejdsmarkedet; understreger vigtigheden af en hurtig vedtagelse af direktivet om mindstelønninger og løngennemsigtighed, hvilket skal gælde fuldt ud for personer med handicap; 90. opfordrer Kommissionen til at udvikle og fremme en europæisk retlig ramme for inklusive virksomheder med henblik på at skabe varig beskæftigelse for personer med handicap.
o o 91.
o
pålægger sin formand at sende denne beslutning til Rådet og Kommissionen.